คำสั่งคณะรักษาความสงบแห่งชาติ ที่ 84/2557 เรื่อง การกำหนดำแหน่งเพิ่มและการแต่งตั้งข้าราชการให้ดำรงตำแหน่ง
คำสั่งคณะรักษาความสงบแห่งชาติ
คำสั่งคณะรักษาความสงบแห่งชาติ
ที่ ๘๔/๒๕๕๗
เรื่อง
การกำหนดตำแหน่งเพิ่มและการแต่งตั้งข้าราชการให้ดำรงตำแหน่ง[๑]
 

เพื่อให้การปฏิบัติงานของส่วนราชการต่าง ๆ
เป็นไปด้วยความเรียบร้อยและเหมาะสมยิ่งขึ้น หัวหน้าคณะรักษาความสงบแห่งชาติจึงมีคำสั่ง
ดังนี้

ข้อ ๑ ให้กำหนดตำแหน่ง ผู้ตรวจราชการ
เพิ่มขึ้นในสำนักงานปลัดกระทรวง กระทรวงยุติธรรม จำนวนหนึ่งตำแหน่ง

ข้อ ๒ ให้ พันตำรวจเอก สุชาติ วงศ์อนันต์ชัย
พ้นจากตำแหน่ง อธิบดีกรมราชทัณฑ์ และให้ดำรงตำแหน่ง ผู้ตรวจราชการ
ในสำนักงานปลัดกระทรวง กระทรวงยุติธรรม ตามข้อ ๑ เป็นพิเศษเฉพาะราย

ข้อ ๓ ให้ นายวิทยา สุริยะวงศ์ พ้นจากตำแหน่ง
ผู้อำนวยการสำนักงานกิจการยุติธรรมและให้ดำรงตำแหน่ง อธิบดีกรมราชทัณฑ์

ข้อ ๔ ให้ นายกอบเกียรติ กสิวิวัฒน์
พ้นจากตำแหน่ง รองอธิบดีกรมราชทัณฑ์ และให้ดำรงตำแหน่ง
ผู้อำนวยการสำนักงานกิจการยุติธรรม

ข้อ ๕ ให้ พลตำรวจเอก พงศพัศ พงษ์เจริญ
พ้นจากตำแหน่ง เลขาธิการคณะกรรมการป้องกันและปราบปรามยาเสพติด
และให้กลับไปปฏิบัติราชการที่สำนักงานตำรวจแห่งชาติ

ข้อ ๖ ให้ นายเพิ่มพงษ์ เชาวลิต พ้นจากตำแหน่ง
รองเลขาธิการคณะกรรมการป้องกันและปราบปรามยาเสพติด และให้ดำรงตำแหน่ง เลขาธิการคณะกรรมการป้องกันและปราบปรามยาเสพติด

ข้อ ๗ ให้ข้าราชการซึ่งดำรงตำแหน่งข้างต้น
ปฏิบัติหน้าที่ตามตำแหน่งตั้งแต่วันที่มีคำสั่งนี้ เป็นต้นไป

ข้อ ๘ ให้สำนักงานคณะกรรมการข้าราชการพลเรือน
สำนักงบประมาณ และส่วนราชการที่เกี่ยวข้องดำเนินการเกี่ยวกับตำแหน่งและอัตราเงินเดือนของข้าราชการดังกล่าวให้เรียบร้อยโดยด่วนโดยจัดให้ดำรงตำแหน่งที่ไม่ต่ำกว่าตำแหน่งที่ข้าราชการผู้นั้นดำรงตำแหน่งอยู่เดิม

ข้อ ๙ เมื่อมีการจัดตั้งคณะรัฐมนตรีแล้ว
ให้นำความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการให้ดำรงตำแหน่งตามคำสั่งนี้เพื่อให้เป็นไปตามบทบัญญัติแห่งกฎหมาย

ข้อ ๑๐ เมื่อไม่มีผู้ดำรงตำแหน่งตามข้อ ๒ แล้ว
ให้ตำแหน่งดังกล่าวเป็นอันยกเลิก

ทั้งนี้ ตั้งแต่บัดนี้เป็นต้นไป


สั่ง ณ
วันที่ ๓ กรกฎาคม พุทธศักราช ๒๕๕๗
พลเอก
ประยุทธ์ จันทร์โอชา
หัวหน้าคณะรักษาความสงบแห่งชาติ







ปริยานุช/ผู้จัดทำ
๑๘ กรกฎาคม
๒๕๕๗

วันทิตา/ผู้ตรวจ
๓ สิงหาคม ๒๕๕๗














[๑] ราชกิจจานุเบกษา
เล่ม ๑๓๑/ตอนพิเศษ ๑๓๐ ง/หน้า ๕/๑๕ กรกฎาคม ๒๕๕๗